Der ich leider
Der ich leider·
dise nacht gehuͤtet han·
der vmbeuan·
ist beider noch so manigualt·
wan ir beider
wille stellet sich inein·
ir sorge ist klein·
si sint so minnenbalt·
wan sorgent si wie es vns irge·
wirt man sin gewar· so komen wir in not·
nv welle got·
das si sich scheiden e·

Es biginnet
gegen dem tage stellen sich·
alsus warne ich·
si beidú der ich pflag·
des gewinnet
doch min frowe leides vil·
dauon sin wil·
nicht wissen noch den tag·
min herre sehe selb dar zů·
es stet beiden vmb ir lib ich kum wol hin·
wan ich wil sin
vs vor dem morgen frů·

ICh sleich tǒgen
vs vnd sang ein warnen do·
do sprach ie so·
minnenklich·
ane lôgen·
der wachter hat vns verlan·
dú solt vfstan·
min herre tugendenrich
ich weis nv wol das es ist zit·
des sich vnser lieblich trúten scheiden sol·
es kumt nicht wol
swer doch zesange lit·

Deutsche Philologie
Deutschland
13. Jahrhundert
14. Jahrhundert
Mittelhochdeutsch
Versdichtung
Codex Manesse